title: 2011/559/EÚ: Rozhodnutie Europskeho parlamentu z  10. mája 2011 o absolutóriu za plnenie všeobecného rozpočtu Európskej únie za rozpočtový rok 2009, oddiel V – Dvor audítorov

text:
               27.9.2011

               SK

               Úradný vestník Európskej únie

               L 250/93

         ROZHODNUTIE EUROPSKEHO PARLAMENTU
   z 10. mája 2011
   o absolutóriu za plnenie všeobecného rozpočtu Európskej únie za rozpočtový rok 2009, oddiel V – Dvor audítorov
   (2011/559/EÚ)
   EURÓPSKY PARLAMENT,
   so zreteľom na všeobecný rozpočet Európskej únie na rozpočtový rok 2009 (1),
   so zreteľom na konečnú ročnú účtovnú závierku Európskej únie za rozpočtový rok 2009 [SEK(2010) 963 – C7-0215/2010] (2),
   so zreteľom na výročnú správu Dvora audítorov o vnútorných auditoch vykonaných v roku 2009 pre orgán udeľujúci absolutórium,
   so zreteľom na výročnú správu Dvora audítorov o plnení rozpočtu za rozpočtový rok 2009 spolu s odpoveďami kontrolovaných inštitúcií (3),
   so zreteľom na vyhlásenie o vierohodnosti vedenia účtov a zákonnosti a správnosti príslušných operácií, ktoré poskytol Dvor audítorov v súlade s článkom 287 Zmluvy o fungovaní Európskej únie (4),
   so zreteľom na článok 272 ods. 10 a články 274, 275 a 276 Zmluvy o ES a článok 314 ods. 10 a články 317, 318 a 319 Zmluvy o fungovaní Európskej únie,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho články 50, 86, 145, 146 a 147,
   so zreteľom na článok 77 rokovacieho poriadku a prílohu VI k nemu,
   so zreteľom na správu Výboru pre kontrolu rozpočtu (A7-0138/2011),

               1.

               udeľuje generálnemu tajomníkovi Dvora audítorov absolutórium za plnenie rozpočtu Dvora audítorov za rozpočtový rok 2009;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, Rade, Komisii, Súdnemu dvoru, Dvoru audítorov, európskemu ombudsmanovi a európskemu dozornému úradníkovi pre ochranu údajov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Jerzy BUZEK

            Generálny tajomník

         Klaus WELLE

      (1)  Ú. v. EÚ L 69, 13.3.2009.

      (2)  Ú. v. EÚ C 308, 12.11.2010, s. 1.

      (3)  Ú. v. EÚ C 303, 9.11.2010, s. 1.

      (4)  Ú. v. EÚ C 308, 12.11.2010, s. 129.

      (5)  Ú. v. ES L 248, 16.9.2002, s. 1.
    ---documentbreak---

               27.9.2011

               SK

               Úradný vestník Európskej únie

               L 250/94

         UZNESENIE EURÓPSKEHO PARLAMENTU
   z 10. mája 2011
   s poznámkami, ktoré je neoddeliteľnou súčasťou rozhodnutia o absolutóriu za plnenie všeobecného rozpočtu Európskej únie za rozpočtový rok 2009, oddiel V – Dvor audítorov
   EURÓPSKY PARLAMENT,
   so zreteľom na všeobecný rozpočet Európskej únie na rozpočtový rok 2009 (1),
   so zreteľom na konečnú ročnú účtovnú závierku Európskej únie za rozpočtový rok 2009 [SEK(2010) 963 – C7-0215/2010] (2),
   so zreteľom na výročnú správu Dvora audítorov o vnútorných auditoch vykonaných v roku 2009 pre orgán udeľujúci absolutórium,
   so zreteľom na výročnú správu Dvora audítorov o plnení rozpočtu za rozpočtový rok 2009 spolu s odpoveďami kontrolovaných inštitúcií (3),
   so zreteľom na vyhlásenie o vierohodnosti vedenia účtov a zákonnosti a správnosti príslušných operácií, ktoré poskytol Dvor audítorov v súlade s článkom 287 Zmluvy o Európskej únie (4),
   so zreteľom na článok 272 ods. 10 a články 274, 275 a 276 Zmluvy o ES a článok 314 ods. 10 a články 317, 318 a 319 Zmluvy o fungovaní Európskej únie,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho články 50, 86, 145, 146 a 147,
   so zreteľom na článok 77 rokovacieho poriadku a prílohu VI k nemu,
   so zreteľom na správu Výboru pre kontrolu rozpočtu (A7-0138/2011),

               1.

               berie na vedomie, že v roku 2009 mal Dvor audítorov k dispozícii viazané rozpočtové prostriedky v celkovej výške 188 000 000 EUR (133 000 000 EUR v roku 2008, 122 000 000 EUR v roku 2007), pričom miera využitia bola 92,19 %, čo je menej ako priemer ostatných inštitúcií (97,69 %);

               2.

               pripomína, že pokiaľ ide o rozpočtový rok 2009, audit účtovnej závierky Dvora audítorov vykonala externá firma PricewaterhouseCoopers (tak ako v rokoch 2008 a 2007), ktorá dospela k týmto záverom:

                           a)

                           čo sa týka presnosti účtov za rozpočtový rok 2009, že „podľa nášho názoru táto účtovná závierka pravdivo a verne vyjadruje finančnú situáciu Európskeho dvora audítorov k 31. decembru 2009 a jeho výsledok hospodárenia a finančné toky za uvedený rozpočtový rok v súlade s nariadením Rady (ES, Euratom) č. 1605/2002 z 25. júna 2002, nariadením Komisie (ES, Euratom) č. 2342/2002 z 23. decembra 2002, ktorým sa ustanovujú podrobné pravidlá na vykonávanie uvedeného nariadenia Rady, a účtovnými pravidlami Európskeho dvora audítorov“, a

                           b)

                           čo sa týka použitia rozpočtových zdrojov pridelených Dvoru audítorov a primeranosti kontrolných postupov uplatňovaných v rozpočtovom roku 2009, že „sme nezistili žiadnu skutočnosť, ktorá by nás vo všetkých významných hľadiskách a na základe uvedených kritérií viedla k presvedčeniu, že: a) zdroje pridelené Dvoru audítorov sa nepoužili na plánované účely; b) uplatňované kontrolné postupy neposkytujú potrebné záruky na zaistenie súladu finančných operácií s platnými pravidlami a nariadeniami“;

               3.

               víta stratégiu auditu Dvora audítorov na obdobie 2009 až 2012 a podporuje jej prioritné ciele (maximalizácia celkového dosahu jeho auditov a zvýšenie efektívnosti najlepším využívaním zdrojov); očakáva od Dvora audítorov, že podá správu o prijatých krokoch v súvislosti s realizáciou tejto audítorskej stratégie a že preukáže pokrok v tomto smere prostredníctvom využitia kľúčových ukazovateľov výkonnosti (KPI), najmä po zavedení KPI 1 až 4 v roku 2010; osobitne víta zámer zverejňovať následné kontroly týkajúce sa osobitných správ s cieľom zvýšiť ich dosah;

               4.

               víta zlepšenia v KPI 5, 6 a 7 medzi rokmi 2008 a 2009 a s uspokojením konštatuje, že Dvor audítorov splnil svoje ciele, pokiaľ ide o KPI 8 a 9; konštatuje, že Dvor audítorov nesplnil svoje cieľ, pokiaľ ide o kľúčové ukazovatele výkonnosti 10, keďže v porovnaní s rokom 2008 sa v roku 2009 znížil počet dní odbornej prípravy z 10 na 9 a počet dní odbornej prípravy audítorov okrem jazykových kurzov klesol zo 7 na 4, takže nespĺňa usmernenia Medzinárodnej federácie účtovníkov (40 hodín/5 dní);

               5.

               berie na vedomie značne vyšší počet správ vypracovaných Dvorom audítorov, najmä zvýšenie počtu osobitných správ (z 12 na 18) a špecifických ročných správ (z 29 na 37), hoci sa znížil počet stanovísk; očakáva, že audity výkonnosti, ktoré sú základom osobitných správ Dvora audítorov, budú prispievať k jeho primárnej úlohe kontrolovať financie Únie;

               6.

               vyjadruje znepokojenie nad znížením množstva podrobných informácií v osobitných správach Dvora audítorov o agentúrach; nabáda Dvor audítorov, aby v budúcnosti do svojich správ zahrnul kompletnejšie informácie o agentúrach, najmä v súvislosti so závermi správ vnútorných audítorov;

               7.

               víta skutočnosť, že Dvor audítorov v rámci prípravy výročnej správy za rozpočtový rok 2009 vykonal hĺbkové hodnotenie systémov dohľadu a kontroly na Súdnom dvore, u európskeho ombudsmana a u európskeho dozorného úradníka pre ochranu údajov, ktoré zahŕňalo preskúmanie dodatočnej vzorky transakcií zahŕňajúcich platby súvisiace s ľudskými zdrojmi a inými administratívnymi výdavkami;

               8.

               nabáda Dvor audítorov, aby pokračoval v tejto praxi a rozšíril ju, najmä aby zvážil vykonanie hĺbkového posúdenia systémov dohľadu a kontroly v Rade; rovnako nabáda Dvor audítorov, aby zvážil možnosť využívania nových a inovatívnych spôsobov výkonu auditu vrátane nových produktov uvedených v audítorskej stratégii na roky 2009 – 2012 a aby pritom preskúmal možnosti ďalšieho zlepšenia výstupov a účinnosti auditu;

               9.

               domnieva sa, že spolupráca medzi Dvorom audítorov a Parlamentom by sa mohla ďalej posilniť prostredníctvom zefektívnenia pracovných metód a prístupov a ďalšieho posilnenia synergie medzi týmito dvomi inštitúciami; víta v tejto súvislosti opatrenia, ktoré Dvor audítorov prijíma s cieľom reformovať a sústavne zlepšovať svoju činnosť v súlade s výzvou Európskeho parlamentu, aby posúdenia a audity Dvora audítorov mali širší a hlbší dosah, aby jeho údaje boli účinnejšie a užitočnejšie a jeho systémy a postupy spoľahlivejšie; so záujmom očakáva následné partnerské preskúmanie, ktoré Dvor audítorov plánuje začať v priebehu roku 2011 (tri roky po pozitívnom partnerskom preskúmaní z roku 2008); oznamuje v tejto súvislosti, že Parlament mieni vypracovať iniciatívnu správu o možných zlepšeniach, ktoré by sa mohli navrhnúť Dvoru audítorov, pričom by sa úplne zaistilo, že by sa dalo spoľahnúť na úzku spoluprácu s ním;

               10.

               konštatuje, že v roku 2009 Dvor audítorov prijal 112 zamestnancov (69 úradníkov, 14 dočasných zamestnancov a 29 zmluvných zamestnancov) a celkový počet neobsadených pracovných miest na konci roka 2009 (49) bol značne nižší než na konci roka 2008 (68); víta menej prieťahov v postupoch prijímania zamestnancov na Dvor audítorov;

               11.

               víta trvalé zlepšovanie, pokiaľ ide o pomer mužov a žien zamestnaných na Dvore audítorov, najmä zmenšovanie nepomeru na úrovni asistentov, vedúcich oddelení a riaditeľov;

               12.

               konštatuje, že správa interného audítora Dvora audítorov za rok 2009 sa niesla v prevažne pozitívnom duchu; v tejto súvislosti víta skutočnosť, že väčšina odporúčaní, ktoré predložil interný audítor, bola akceptovaná a začlenená do plánov nápravných opatrení;

               13.

               víta pokračujúcu úspešnú medziinštitucionálnu spoluprácu s Európskou školou verejnej správy a Súdnym dvorom, čo sa týka odbornej prípravy;

               14.

               berie na vedomie revíziu rokovacieho poriadku Dvora audítorov, ktorá sa uskutočnila v roku 2010, a vyzýva Dvor audítorov, aby účinky týchto zmien zhodnotil vo svojej výročnej správe o činnosti;

               15.

               v súvislosti s vyhláseniami o finančných záujmoch členov pripomína, že v súlade s kódexom správania zamestnancov Dvora audítorov odovzdávajú členovia Dvora audítorov vyhlásenie o svojich finančných záujmoch predsedovi Dvora audítorov, ktorý ich uchováva v dôvernosti a zabezpečuje, že sa tieto vyhlásenia nezverejňujú; opätovne potvrdzuje svoje stanovisko, že v záujme transparentnosti by vyhlásenia o finančných záujmoch členov všetkých inštitúcií Únie mali byť prostredníctvom verejného registra dostupné na internete, a vyzýva Dvor audítorov, aby v tejto súvislosti prijal potrebné kroky a aby podľa potreby upravil a založil svoje pravidlá o finančných záujmoch na novom návrhu kódexu správania pre komisárov;

               16.

               pripomína, že nezávislosť, integrita, nestrannosť, excelentnosť a profesionalita sú kľúčové hodnoty Dvora audítorov a domnieva sa, že správy, ktoré sa nedávno objavili v médiách, si zasluhujú zváženie; tiež pripomína, že počas prezentácie správy o partnerskom preskúmaní predseda Dvora audítorov oznámil, že následné partnerské preskúmanie by sa malo uskutočniť po troch rokoch; vyzýva Dvor audítorov, aby príslušnému výboru Parlamentu predložil výsledky tohto partnerského preskúmania s cieľom opätovne potvrdiť tieto hodnoty, predovšetkým objektivitu, nestrannosť a profesionalitu Dvora audítorov;

               17.

               vyjadruje Dvoru audítorov uznanie za kvalitu jeho výročnej správy o činnosti;

               18.

               konštatuje však, že za rok 2009 neboli služobné cesty do nečlenských štátov vykázané podľa krajín, ako tomu bolo v predchádzajúcich rokoch.

      (1)  Ú. v. EÚ L 69, 13.3.2009.

      (2)  Ú. v. EÚ C 308, 12.11.2010, s. 1.

      (3)  Ú. v. EÚ C 303, 9.11.2010, s. 1.

      (4)  Ú. v. EÚ C 308, 12.11.2010, s. 129.

      (5)  Ú. v. ES L 248, 16.9.2002, s. 1.


title: 2012/55/Euratom: Rozhodnutie Komisie z  2. marca 2011 o uzatvorení Dohody medzi Európskym spoločenstvom pre atómovú energiu a vládou Austrálie o spolupráci v oblasti mierového využitia jadrovej energie

text:
               1.2.2012

               SK

               Úradný vestník Európskej únie

               L 29/3

         ROZHODNUTIE KOMISIE
   z 2. marca 2011
   o uzatvorení Dohody medzi Európskym spoločenstvom pre atómovú energiu a vládou Austrálie o spolupráci v oblasti mierového využitia jadrovej energie
   (2012/55/Euratom)
   EURÓPSKA KOMISIA,
   so zreteľom na Zmluvu o založení Európskeho spoločenstva pre atómovú energiu, a najmä na druhý pododsek jej článku 101,
   so zreteľom na súhlas Rady,
   keďže:
   by sa mala uzatvoriť Dohoda medzi Európskym spoločenstvom pre atómovú energiu a vládou Austrálie o spolupráci v oblasti mierového využitia jadrovej energie,
   PRIJALA TOTO ROZHODNUTIE:
   Článok 1
   Dohoda medzi Európskym spoločenstvom pre atómovú energiu a vládou Austrálie o spolupráci v oblasti mierového využitia jadrovej energie sa týmto schvaľuje v mene Európskeho spoločenstva pre atómovú energiu. Text dohody je pripojený k tomuto rozhodnutiu.
   Článok 2
   Predseda Komisie alebo člen Komisie zodpovedný za energetiku sa týmto oprávňuje na podpísanie dohody a na uskutočnenie všetkých potrebných krokov na nadobudnutie platnosti tejto dohody, ktorá ma byť uzatvorená v mene Európskeho spoločenstva pre atómovú energiu.

      V Bruseli 2. marca 2011

            Za Komisiu

         Günther OETTINGER

            člen Komisie


title: 2007/803/ES: Rozhodnutie Komisie zo 6. decembra 2007 , ktorým sa menia a dopĺňajú rozhodnutia 2005/731/ES a 2005/734/ES, pokiaľ ide o predĺženie ich obdobia uplatňovania [oznámené pod číslom K(2007) 5887] (Text s významom pre EHP)

text:
               8.12.2007

               SK

               Úradný vestník Európskej únie

               L 323/42

      ROZHODNUTIE KOMISIE

   zo 6. decembra 2007,
   ktorým sa menia a dopĺňajú rozhodnutia 2005/731/ES a 2005/734/ES, pokiaľ ide o predĺženie ich obdobia uplatňovania
   [oznámené pod číslom K(2007) 5887]
   (Text s významom pre EHP)
   (2007/803/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 90/425/EHS z 26. júna 1990 týkajúcu sa veterinárnych a zootechnických kontrol uplatňovaných v obchode vnútri Spoločenstva s určitými živými zvieratami a výrobkami s ohľadom na vytvorenie vnútorného trhu (1), a najmä na jej článok 10 ods. 4,
   keďže:

               (1)

               Platnosť rozhodnutí Komisie 2005/731/ES zo 17. októbra 2005, ktorým sa stanovujú dodatočné požiadavky na sledovanie vtáčej chrípky u voľne žijúcich vtákov (2), a 2005/734/ES z 19. októbra 2005, ktorým sa ustanovujú opatrenia biologickej bezpečnosti na zníženie rizika prenosu vysokopatogénnej vtáčej chrípky spôsobovanej chrípkovým vírusom A podtypu H5N1 z voľne žijúcich vtákov na hydinu a iné vtáky chované v zajatí a ktorým sa zavádza systém včasného zisťovania v obzvlášť rizikových oblastiach (3), uplynie 31. decembra 2007.

               (2)

               Nedávno sa však v Spoločenstve u hydiny a voľne žijúcich vtákov objavili nové ohniská nákazy vysokopatogénnej vtáčej chrípky podtypu H5N1 a v tretích krajinách sa vyskytujú aj naďalej, preto je vhodné predĺžiť platnosť uvedených rozhodnutí.

               (3)

               Rozhodnutia 2005/731/ES a 2005/734/ES by sa preto mali zodpovedajúcim spôsobom zmeniť a doplniť.

               (4)

               Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,

         PRIJALA TOTO ROZHODNUTIE:
   Článok 1
   V článku 4 rozhodnutia 2005/731/ES sa dátum „31. decembra 2007“ nahrádza dátumom „31. decembra 2008“.
   Článok 2
   V článku 4 rozhodnutia 2005/734/ES sa dátum „31. decembra 2007“ nahrádza dátumom „31. decembra 2008“.
   Článok 3
   Toto rozhodnutie je určené členským štátom.

      V Bruseli 6. decembra 2007

            Za Komisiu

         Markos KYPRIANOU

            člen Komisie

      (1)  Ú. v. ES L 224, 18.8.1990, s. 29. Smernica naposledy zmenená a doplnená smernicou Európskeho parlamentu a Rady 2002/33/ES (Ú. v. ES L 315, 19.11.2002, s. 14).

      (2)  Ú. v. EÚ L 274, 20.10.2005, s. 93. Rozhodnutie naposledy zmenené a doplnené rozhodnutím 2007/105/ES (Ú. v. EÚ L 46, 16.2.2007, s. 54).

      (3)  Ú. v. EÚ L 274, 20.10.2005, s. 105. Rozhodnutie naposledy zmenené a doplnené rozhodnutím 2007/105/ES.


title: 2013/586/EÚ: Rozhodnutie Európskeho parlamentu zo 17. apríla 2013 o absolutóriu za plnenie rozpočtu Európskeho monitorovacieho centra pre drogy a drogovú závislosť za rozpočtový rok 2011

text:
               16.11.2013

               SK

               Úradný vestník Európskej únie

               L 308/261

      ROZHODNUTIE EURÓPSKEHO PARLAMENTU

   zo 17. apríla 2013
   o absolutóriu za plnenie rozpočtu Európskeho monitorovacieho centra pre drogy a drogovú závislosť za rozpočtový rok 2011
   (2013/586/EÚ)
   EURÓPSKY PARLAMENT,

               —

               so zreteľom na konečnú ročnú účtovnú závierku Európskeho monitorovacieho centra pre drogy a drogovú závislosť za rozpočtový rok 2011,

               —

               so zreteľom na správu Dvora audítorov o overení ročnej účtovnej závierky Európskeho monitorovacieho centra pre drogy a drogovú závislosť za rozpočtový rok 2011 spolu s odpoveďami centra (1),

               —

               so zreteľom na odporúčanie Rady z 12. februára 2013 (05753/2013 – C7-0041/2013),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

               —

               so zreteľom na nariadenie Európskeho parlamentu a Rady (ES) č. 1920/2006 z 12. decembra 2006 o Európskom monitorovacom centre pre drogy a drogovú závislosť (4), a najmä na jeho článok 15,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho článok 94,

               —

               so zreteľom na článok 77 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu a stanovisko Výboru pre občianske slobody, spravodlivosť a vnútorné veci (A7-0071/2013),

               1.

               udeľuje riaditeľovi Európskeho monitorovacieho centra pre drogy a drogovú závislosť absolutórium za plnenie rozpočtu centra za rozpočtový rok 2011;

               2.

               uvádza svoje poznámky v priloženom uznesení,

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, riaditeľovi Európskeho monitorovacieho centra pre drogy a drogovú závislosť, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 388, 15.12.2012, s. 123.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 298, 26.10.2012, s. 1.

      (4)  Ú. v. EÚ L 376, 27.12.2006, s. 1.

      (5)  Ú. v. ES L 357, 31.12.2002, s. 72.

         UZNESENIE EURÓPSKEHO PARLAMENTU

      zo 17. apríla 2013
      s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Európskeho monitorovacieho centra pre drogy a drogovú závislosť za rozpočtový rok 2011
      EURÓPSKY PARLAMENT,

                  —

                  so zreteľom na konečnú ročnú účtovnú závierku Európskeho monitorovacieho centra pre drogy a drogovú závislosť za rozpočtový rok 2011,

                  —

                  so zreteľom na správu Dvora audítorov o overení ročnej účtovnej závierky Európskeho monitorovacieho centra pre drogy a drogovú závislosť za rozpočtový rok 2011 spolu s odpoveďami centra (1),

                  —

                  so zreteľom na odporúčanie Rady z 12. februára 2013 (05753/2013 – C7-0041/2013),

                  —

                  so zreteľom na článok 319 Zmluvy o fungovaní Európskej únie,

                  —

                  so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

                  —

                  so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

                  —

                  so zreteľom na nariadenie Európskeho parlamentu a Rady (ES) č. 1920/2006 z 12. decembra 2006 o Európskom monitorovacom centre pre drogy a drogovú závislosť (4), a najmä na jeho článok 15,

                  —

                  so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho článok 94,

                  —

                  so zreteľom na článok 77 rokovacieho poriadku a prílohu VI k nemu,

                  —

                  so zreteľom na správu Výboru pre kontrolu rozpočtu a stanovisko Výboru pre občianske slobody, spravodlivosť a vnútorné veci (A7-0071/2013),

                  A.

                  keďže Európske monitorovacie centrum pre drogy a drogovú závislosť (ďalej len „centrum“), ktoré sídli v Lisabone, bolo zriadené na základe nariadenia Rady (EHS) č. 302/93 (6);

                  B.

                  keďže Dvor audítorov vyhlásil, že získal primeranú istotu o tom, že ročná účtovná závierka centra za rozpočtový rok 2011 je spoľahlivá a že príslušné operácie sú zákonné a správne;

                  C.

                  keďže 10. mája 2012 Európsky parlament udelil riaditeľovi centra absolutórium za plnenie rozpočtu centra za rozpočtový rok 2010 (7) a vo svojom uznesení, ktoré je súčasťou rozhodnutia o absolutóriu, okrem iného:

                              —

                              vyzval centrum, aby podniklo okamžité opatrenia na zvýšenie miery plnenia platobných rozpočtových prostriedkov v budúcnosti a aby priebežne informovalo orgán udeľujúci absolutórium o dosiahnutom pokroku,

                              —

                              vyzval centrum, aby konsolidovalo svoje finančné hospodárenie; uznal, že otázky súvisiace s drogami by mali byť v novom viacročnom finančnom rámci (2014 – 2020) primerane zastúpené,

                              —

                              naliehal na centrum, aby bezodkladne vykonalo päť „veľmi dôležitých“ odporúčaní Útvaru pre vnútorný audit a aby informovalo orgán udeľujúci absolutórium o dosiahnutom pokroku;

                  D.

                  keďže celkový rozpočet centra na rok 2011 bol 16 274 205,07 EUR v porovnaní s 15 900 323 EUR v roku 2010, čo predstavuje nárast o 2,35 %;

                  E.

                  keďže príspevok Únie do rozpočtu centra na rok 2011 bol vo výške 15 400 000 EUR;

                  F.

                  keďže v roku 2011 bol výsledok rozpočtového hospodárenia negatívny (– 203 404,85 EUR),

         Rozpočtové a finančné hospodárenie

                  1.

                  na základe výročnej správy o činnosti konštatuje, že finančné a rozpočtové hospodárenie centra umožnilo dosiahnuť takmer 100 % mieru plnenia v prípade viazaných i platobných rozpočtových prostriedkov, a to takto:

                              —

                              hlava 1: 99,92 % v prípade viazaných rozpočtových prostriedkov a 99,40 % v prípade platobných rozpočtových prostriedkov,

                              —

                              hlava 2: 99,49 % v prípade viazaných rozpočtových prostriedkov a 90,08 % v prípade platobných rozpočtových prostriedkov, ako aj

                              —

                              hlava 3: 97,18 % v prípade viazaných rozpočtových prostriedkov a 99,86 % v prípade platobných rozpočtových prostriedkov;

                  2.

                  na základe konečnej ročnej účtovnej závierky konštatuje, že rozpočet centra sa opiera o tieto príjmy:

                              —

                              15 400 000 EUR vo forme dotácie Komisie poskytnutej centru,

                              —

                              379 934,67 EUR od Nórska za jeho zastúpenie v centre,

                              —

                              pripísané príjmy vo výške 400 000 EUR pochádzajúce z nástroja predvstupovej pomoci 3;

                  3.

                  na základe výročnej správy o činnosti konštatuje, že v roku 2011 sa uskutočnilo hodnotenie postupov v oblasti obstarávania a zadávania zákaziek; berie na vedomie vyhlásenie centra, že vypracovalo opatrenia na základe výsledkov hodnotenia, konkrétne v oblasti i) racionalizácie postupov verejného obstarávania a obmedzenia rokovacích konaní; ii) implementácie osobitných opatrení na zaistenie riadneho plnenia zákaziek a iii) vykonávania postupov verejného obstarávania pred rokom 2010;

                  4.

                  berie na vedomie pripomienky Dvora audítorov týkajúce sa nákladov centra na nevyužité kancelárske priestory vo výške približne 275 000 EUR; berie na vedomie odpoveď centra, že „vyvíja a zvyšuje úsilie v tejto oblasti“; žiada, aby bol podrobne informovaný o ďalšom vývoji v tejto otázke; žiada, aby sa táto otázka urýchlene vyriešila;

         Výkonnosť

                  5.

                  na základe výročnej správy o činnosti konštatuje, že centrum začalo v roku 2011 používať systém analytického účtovníctva v rámci vývoja integrovaného systému pre riadenie a zostavovanie rozpočtu podľa činností; okrem toho konštatuje, že centrum posilnilo svoje kapacity v súvislosti s ďalším zlepšovaním svojho systému plánovania a monitorovania, pričom kládlo osobitný dôraz na vývoj ukazovateľov výkonnosti, ktoré sa budú naďalej rozvíjať v programovom období v rokoch 2013 – 2015;

                  6.

                  berie na vedomie, že Komisia začala v roku 2011 v súlade s článkom 23 nariadenia (ES) č. 1920/2006 tretie externé hodnotenie centra, ktoré mala dokončiť v roku 2012; vyzýva centrum, aby orgán udeľujúci absolutórium informovalo o opatreniach uskutočňovaných na základe odporúčaní uvedeného externého hodnotenia;

         Prenesené rozpočtové prostriedky

                  7.

                  vyjadruje znepokojenie nad tým, že Dvor audítorov zistil 51 prípadov s celkovou hodnotou 90 053 EUR, v ktorých sa rozpočtové prostriedky prenesené do roku 2012 netýkali existujúcich právnych záväzkov, pričom ich viazanosť mala byť zrušená a do konca roku 2011 mali byť vyplatené späť Komisii; poznamenáva, že centrum začalo tento proces príliš neskoro a že v dôsledku toho a z dôvodu obmedzení spôsobených informačným systémom budú tieto finančné prostriedky blokované jeden rok a ich viazanosť bude zrušená a budú vyplatené späť až na konci roka 2012; vyzýva centrum, aby zlepšilo svoje plánovanie s cieľom predísť podobným situáciám v budúcnosti;

         Sídlo

                  8.

                  na základe správy Dvora audítorov konštatuje, že centrum v súčasnosti znáša ročné náklady vo výške 275 000 EUR za nevyužité kancelárske priestory vo svojej predchádzajúcej budove a v novom ústredí; vyzýva centrum, aby v spolupráci s Komisiou a vnútroštátnymi orgánmi pokračovalo v hľadaní primeraných riešení vo veci nevyužitých kancelárskych priestorov a aby o tom priebežne informovalo orgán udeľujúci absolutórium;

         Politika správy pokladne

                  9.

                  vyjadruje znepokojenie nad zistením Dvora audítorov, že centrum zatiaľ neprijalo a nezaviedlo politiku v oblasti správy pokladne v záujme minimalizácie a rozloženia finančného rizika a súčasného dosiahnutia primeraných výnosov; berie na vedomie, že centrum vo svojich odpovediach uviedlo, že prijme opatrenia vo všetkých týchto otázkach; vyzýva centrum, aby bezodkladne prijalo všetky oznámené nápravné opatrenia a aby informovalo orgán udeľujúci absolutórium o opatreniach prijatých na odstránenie tohto nedostatku;

                  10.

                  vyjadruje znepokojenie nad tým, že centrum zatiaľ neprijalo komplexnú politiku vzťahujúcu sa na výnimky a odchýlky zo zavedených procesov a postupov; berie na vedomie, že centrum vo svojich odpovediach uviedlo, že prijme opatrenia vo všetkých týchto otázkach; vyzýva centrum, aby bezodkladne prijalo všetky oznámené nápravné opatrenia a aby informovalo orgán udeľujúci absolutórium o opatreniach prijatých na odstránenie tohto nedostatku;

         Postupy prijímania zamestnancov

                  11.

                  na základe správy Dvora audítorov konštatuje, že centrum by mohlo zlepšiť postupy prijímania zamestnancov; vyzýva centrum, aby informovalo orgán udeľujúci absolutórium o opatreniach prijatých na zlepšenie postupov prijímania zamestnancov; domnieva sa, že niektoré z ustanovení služobného poriadku môžu predstavovať značnú administratívnu záťaž; preto nabáda Komisiu, aby vo vzťahu k agentúram umožnila určitú mieru zjednodušenia podľa článku 110 služobného poriadku;

         Účtovný systém

                  12.

                  na základe konečnej ročnej účtovnej závierky konštatuje, že centrum využilo novú štruktúru príjmov vytvorenú v systéme účtovania na základe časového rozlíšenia (ABAC) s cieľom zjednodušiť a lepšie riadiť príkazy na vymáhanie;

                  13.

                  taktiež konštatuje, že centrum zrevidovalo svoj systém riadenia na základe činností a stanovilo účtovný systém založený na nákladoch; obzvlášť berie na vedomie, že podľa toho boli nastavené príslušné aplikácie ABAC a SAP CO;

         Vnútorný audit

                  14.

                  berie na vedomie, že Útvar pre vnútorný audit vykonal v roku 2011 audit súladu v súvislosti s výročnou správou o činnosti a jednotlivými prvkami vyhlásenia o vierohodnosti; poznamenáva, že na základe výsledkov vyššie uvedeného auditu vypracoval Útvar pre vnútorný audit osem odporúčaní, z ktorých dve sú „veľmi dôležité“ a šesť je „dôležitých“; vyzýva centrum, aby vykonalo odporúčania Útvaru pre vnútorný audit z roku 2011 spolu s odporúčaniami z predchádzajúcich auditov útvaru, ktoré ešte neboli vykonané, a aby priebežne informovalo orgán udeľujúci absolutórium;

                  15.

                  pokiaľ ide o ďalšie poznámky horizontálnej povahy, ktoré sú súčasťou rozhodnutia o absolutóriu, odvoláva sa na svoje uznesenie zo 17. apríla 2013 (8) o výkonnosti, finančnom hospodárení a kontrole agentúr.

         (1)  Ú. v. EÚ C 388, 15.12.2012, s. 123.

         (2)  Ú. v. ES L 248, 16.9.2002, s. 1.

         (3)  Ú. v. EÚ L 298, 26.10.2012, s. 1.

         (4)  Ú. v. EÚ L 376, 27.12.2006, s. 1.

         (5)  Ú. v. ES L 357, 31.12.2002, s. 72.

         (6)  Ú. v. ES L 36, 12.2.1993, s. 1.

         (7)  Ú. v. EÚ L 286, 17.10.2012, s. 206.

         (8)  Prijaté texty, P7_TA(2013)0134 (pozri stranu 374 tohto úradného vestníka).


title: Rozhodnutie Rady (SZBP) 2015/2309 z 10. decembra 2015 o presadzovaní účinnej kontroly vývozu zbraní

text:
               11.12.2015

               SK

               Úradný vestník Európskej únie

               L 326/56

         ROZHODNUTIE RADY (SZBP) 2015/2309
   z 10. decembra 2015
   o presadzovaní účinnej kontroly vývozu zbraní
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 26 ods. 2 a článok 31 ods. 1,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:

               (1)

               Európska bezpečnostná stratégia, ktorú hlavy štátov a predsedovia vlád prijali 12. decembra 2003, obsahuje päť hlavných výziev, na ktoré sa má Únia zamerať: terorizmus, šírenie zbraní hromadného ničenia, regionálne konflikty, zlyhávanie štátov a organizovaná trestná činnosť. Následky nekontrolovaného obehu konvenčných zbraní sú ústredným prvkom štyroch z uvedených piatich výziev. V uvedenej stratégii sa zdôrazňuje význam kontroly vývozu pre zastavenie šírenia zbraní.

               (2)

               Únia prijala 5. júna 1998 politicky záväzný Kódex správania pri vývoze zbraní, v ktorom sa stanovujú spoločné kritériá na reguláciu zákonného obchodu s konvenčnými zbraňami.

               (3)

               V stratégii EÚ na boj proti nedovolenému hromadeniu ručných a ľahkých zbraní (ďalej len „RĽZ“) a ich munície a nedovolenému obchodovaniu s nimi, ktorú prijala Európska rada na svojom zasadnutí 15. a 16. decembra 2005, sa stanovuje, že Únia na regionálnej a medzinárodnej úrovni podporuje posilňovanie kontroly vývozu a presadzovanie kritérií Kódexu správania pri vývoze zbraní, okrem iného aj prostredníctvom pomoci krajinám mimo EÚ, pri vypracovávaní príslušných domácich právnych predpisov a prostredníctvom presadzovania opatrení na zvýšenie transparentnosti.

               (4)

               Kódex správania pri vývoze zbraní nahradila 8. decembra 2008 spoločná pozícia Rady 2008/944/SZBP (1), ktorá je právne záväzná a v ktorej sa stanovuje osem kritérií, na ktorých základe sa majú posudzovať žiadosti o vývoz konvenčných zbraní. Obsahuje aj oznamovací a konzultačný mechanizmus pre zamietnutia vývozu zbraní, ako aj opatrenia týkajúce sa transparentnosti, ako napríklad každoročné uverejňovanie výročných správ EÚ o vývoze zbraní. K spoločnej pozícii 2008/944/SZBP sa pripojilo niekoľko krajín mimo EÚ.

               (5)

               V článku 11 spoločnej pozície 2008/944/SZBP sa uvádza, že členské štáty majú vynaložiť čo najväčšie úsilie, aby nabádali iné štáty, ktoré vyvážajú vojenskú techniku alebo zariadenie, k uplatňovaniu kritérií uvedenej spoločnej pozície.

               (6)

               Zmluvu o obchodovaní so zbraňami (ATT) prijalo Valné zhromaždenie OSN 2. apríla 2013 a platnosť nadobudla 24. decembra 2014. Cieľom ATT je posilnenie transparentnosti a zodpovednosti v obchodovaní so zbraňami. Podobne ako v spoločnej pozícii 2008/944/SZBP sa aj v ATT stanovuje niekoľko kritérií hodnotenia rizika, na ktorých základe sa musí posúdiť vývoz zbraní. Únia konkrétne podporuje účinné vykonávanie a všeobecné uplatňovanie ATT prostredníctvom svojho osobitného programu prijatého podľa rozhodnutia Rady 2013/768/SZBP (2). Uvedený program mnohým krajinám mimo EÚ, na ich požiadanie pomáha pri posilňovaní ich systémov kontroly transferu zbraní v súlade s požiadavkami ATT.

               (7)

               Preto je dôležité zabezpečiť komplementárnosť medzi osvetovými a podpornými činnosťami ustanovenými v tomto rozhodnutí a opatreniami stanovenými v rozhodnutí 2013/768/SZBP. Albánsko, Bosna a Hercegovina, bývalá Juhoslovanská republika Macedónsko, Srbsko, Čierna Hora, Kosovo (3), Alžírsko, Egypt, Líbya, Maroko, Tunisko, Arménsko, Azerbajdžan, Bielorusko, Gruzínsko, Moldavská republika, Ukrajina, Benin, Burkina Faso, Kapverdy, Pobrežie Slonoviny, Gambia, Ghana, Guinea, Guinea-Bissau, Libéria, Mali, Niger, Nigéria, Senegal, Sierra Leone, Togo; Mauritánia, Kamerun, Čad a Čína sú identifikovaní ako prijímatelia podľa tohto rozhodnutia. V relevantných prípadoch by prijímatelia uvedení v tomto rozhodnutí, ktorí nepodnikli žiadne kroky smerom k podpisu ATT a pristúpeniu k ATT, mali nabádať k tomu, aby tak urobili prostredníctvom činností vykonávaných podľa tohto rozhodnutia. Podobne by v relevantných prípadoch prijímatelia, ktorí ATT podpísali, ale ešte neratifikovali, mali byť nabádaní k tomu, aby ju ratifikovali. V prípade úspešnej implementácie by preto toto rozhodnutie mohlo fungovať aj ako brána k zlepšeniu pomoci súvisiacej s ATT podľa rozhodnutia 2013/768/SZBP.

               (8)

               Činnosti Únie na podporu účinnej a transparentnej kontroly vývozu zbraní sa rozvíjajú od roku 2008 podľa jednotnej akcie Rady 2008/230/SZBP (4) a rozhodnutí Rady 2009/1012/SZBP (5) a 2012/711/SZBP (6). Uvedené činnosti podporili najmä ďalšiu regionálnu spoluprácu, zvýšenú transparentnosť a väčšiu zodpovednosť v súlade so zásadami spoločnej pozície 2008/944/SZBP a kritériami hodnotenia rizika, ktoré sú v nej zakotvené. Dotknuté činnosti sa tradične zameriavajú na tretie krajiny východného a južného susedstva Únie.

               (9)

               V posledných rokoch poskytuje Únia pomoc aj na zlepšenie kontroly vývozu položiek s dvojakým použitím v krajinách mimo EÚ, a to v rámci projektov vykonávaných s podporou finančných nástrojov Únie, ktoré nie sú financované z rozpočtu spoločnej zahraničnej a bezpečnostnej politiky (SZBP). Uvedené snahy sa ďalej rozvinuli v rámci iniciatívy zameranej na centrá excelentnosti. Mala by sa zabezpečiť koordinácia s uvedenými činnosťami, ktoré sú relevantné z hľadiska kontroly vývozu tovaru s dvojakým použitím.

               (10)

               Rada poverila Nemecký federálny úrad pre hospodárstvo a kontrolu vývozu (ďalej len „BAFA“ alebo „úrad BAFA“) technickým vykonávaním rozhodnutí 2009/1012/SZBP a 2012/711/SZBP. Uvedený úrad úspešne dokončil organizáciu všetkých činností ustanovených v uvedených rozhodnutiach. BAFA je aj vykonávacou agentúrou projektov, ktoré podporujú účinné vykonávanie Zmluvy o obchodovaní so zbraňami, podľa rozhodnutia 2013/768/SZBP. Na základe tohto je výber úradu BAFA ako vykonávacej agentúry činností Únie, ktoré sa plánujú podľa tohto rozhodnutia, opodstatnený z dôvodu jeho preukázaných skúseností, kvalifikácií a potrebných odborných znalostí týkajúcich sa celej škály relevantných činností Únie v oblasti kontroly vývozu zbraní. Výberom úradu BAFA sa uľahčí identifikácia synergií medzi osvetovým programom ATT a činnosťami plánovanými podľa tohto rozhodnutia,

         PRIJALA TOTO ROZHODNUTIE:
   Článok 1
   1.   Na účely presadzovania mieru a bezpečnosti a v súlade s európskou bezpečnostnou stratégiou sleduje Únia tieto ciele:

               a)

               presadzovať účinnú kontrolu vývozu zbraní krajinami mimo EÚ, v súlade so zásadami stanovenými v spoločnej pozícii 2008/944/SZBP a v Zmluve o obchodovaní so zbraňami a vo vhodných prípadoch sa usilovať o komplementárnosť a synergiu s podpornými projektmi Únie v oblasti kontroly vývozu položiek s dvojakým použitím;

               b)

               podporovať úsilie krajín mimo EÚ, na domácej a regionálnej úrovni s cieľom zvýšiť zodpovednosť a transparentnosť v rámci obchodu s konvenčnými zbraňami.

         2.   Únia sleduje ciele uvedené v odseku 1 prostredníctvom týchto projektových činností:

               a)

               ďalšie presadzovanie kritérií a zásad stanovených v spoločnej pozícii 2008/944/SZBP a v Zmluve o obchodovaní so zbraňami medzi krajinami mimo EÚ, a to na základe výsledkov dosiahnutých prostredníctvom vykonávania rozhodnutí 2012/711/SZBP a 2009/1012/SZBP a jednotnej akcie 2008/230/SZBP;

               b)

               pomoc krajinám mimo EÚ, pri vypracúvaní, aktualizácii a podľa potreby i vykonávaní príslušných legislatívnych a správnych opatrení zameraných na vytvorenie účinného systému kontroly vývozu konvenčných zbraní;

               c)

               pomoc prijímateľom pri odbornej príprave úradníkov zodpovedných za vydávanie povolení a za presadzovanie predpisov, aby sa zabezpečilo primerané vykonávanie a presadzovanie kontroly vývozu zbraní;

               d)

               podpora transparentnosti a zodpovednosti pri medzinárodnom obchode so zbraňami, a to aj prostredníctvom podpory vnútroštátnych a regionálnych opatrení na presadzovanie transparentnosti a primeranej kontroly pri vývoze konvenčných zbraní;

               e)

               podnecovanie uvedených prijímateľov, ktorí ešte v súvislosti s ATT nevykonali žiadne kroky k podpisu ATT a pristúpeniu k ATT, aby sa pripojili k ATT, a podnecovanie signatárov k tomu, aby ju ratifikovali;

               f)

               podpora ďalšieho posúdenia rizika odkláňania zbraní a jeho zmiernenie, a to z hľadiska dovozu i vývozu.

         Podrobný opis projektových činností uvedených v tomto odseku sa uvádza v prílohe.
   Článok 2
   1.   Za vykonávanie tohto rozhodnutia zodpovedá vysoký predstaviteľ Únie pre zahraničné veci a bezpečnostnú politiku (ďalej len „vysoký predstaviteľ“).
   2.   Technickú realizáciu projektových činností uvedených v článku 1 ods. 2 uskutočňuje BAFA.
   3.   BAFA vykonáva svoje úlohy na zodpovednosť vysokého predstaviteľa. Vysoký predstaviteľ na tento účel uzavrie s BAFA potrebné dohody.
   Článok 3
   1.   Referenčná suma na vykonávanie projektových činností uvedených v článku 1 ods. 2 je 999 000 EUR.
   2.   Výdavky financované zo sumy stanovenej v odseku 1 sa spravujú v súlade s postupmi a predpismi platnými pre rozpočet Únie.
   3.   Komisia dohliada na správne hospodárenie s referenčnou sumou uvedenej v odseku 1. Na uvedený účel uzavrie s úradom BAFA dohodu o financovaní. V dohode sa ustanoví, že BAFA má zabezpečiť, aby viditeľnosť príspevku Únie bola primeraná jeho výške.
   4.   Komisia sa usiluje, aby sa dohoda o financovaní uvedená v odseku 3 uzavrela čo najskôr po nadobudnutí účinnosti tohto rozhodnutia. Informuje Radu o všetkých ťažkostiach, ktoré sa počas tohto procesu vyskytnú, ako aj o dátume uzavretia dohody o financovaní.
   Článok 4
   Vysoký predstaviteľ podáva Rade správu o vykonávaní tohto rozhodnutia na základe pravidelných správ, ktoré vypracúva BAFA. Z uvedených správ vychádza hodnotenie, ktoré uskutoční Rada. Komisia podáva správy o finančných aspektoch vykonávania projektových činností uvedených v článku 1 ods. 2.
   Článok 5
   Toto rozhodnutie nadobúda účinnosť dňom jeho prijatia.
   Jeho účinnosť skončí 30 mesiacov odo dňa uzavretia dohody o financovaní uvedenej v článku 3 ods. 3 alebo šesť mesiacov odo dňa jeho prijatia, ak sa v tomto období neuzavrie žiadna dohoda o financovaní.

      V Bruseli 10. decembra 2015

            Za Radu

            predseda

         F. BAUSCH

      (1)  Spoločná pozícia Rady 2008/944/SZBP z 8. decembra 2008, ktorou sa vymedzujú spoločné pravidlá upravujúce kontrolu vývozu vojenskej technológie a materiálu (Ú. v. EÚ L 335, 13.12.2008, s. 99).

      (2)  Rozhodnutie Rady 2013/768/SZBP zo 16. decembra 2013 o činnostiach EÚ na podporu vykonávania Zmluvy o obchode so zbraňami v rámci Európskej bezpečnostnej stratégie (Ú. v. EÚ L 341, 18.12.2013, s. 56).

      (3)  Týmto označením nie sú dotknuté pozície k otázke štatútu a označenie je v súlade s rezolúciou BR OSN 1244(1999) a so stanoviskom Medzinárodného súdneho dvora (ICJ) k vyhláseniu nezávislosti Kosova.

      (4)  Jednotná akcia Rady 2008/230/SZBP zo 17. marca 2008 na podporu činností EÚ s cieľom presadzovať medzi tretími krajinami zásady a kritériá Kódexu správania EÚ pri vývoze zbraní a kontrolu ich vývozu (Ú. v. EÚ L 75, 18.3.2008, s. 81).

      (5)  Rozhodnutie Rady 2009/1012/SZBP z 22. decembra 2009 o podpore činností EÚ s cieľom presadzovať medzi tretími krajinami kontrolu vývozu zbraní a zásady a kritériá spoločnej pozície 2008/944 SZBP (Ú. v. EÚ L 348, 29.12.2009, s. 16).

      (6)  Rozhodnutie Rady 2012/711/SZBP z 19. novembra 2012 o podpore činností Únie s cieľom presadzovať medzi tretími krajinami kontrolu vývozu zbraní a zásady a kritériá spoločnej pozície 2008/944 SZBP (Ú. v. EÚ L 321, 20.11.2012, s. 62).

      PRÍLOHA

         PROJEKTOVÉ ČINNOSTI UVEDENÉ V ČLÁNKU 1 ODS. 2

      1.   CIELE
      Cieľmi tohto rozhodnutia sú presadzovanie zvýšenej kontroly transferov zbraní a podpora úsilia na domácej a regionálnej úrovni o zvýšenie zodpovednosti a transparentnosti v rámci medzinárodného obchodu s konvenčnými zbraňami. Podľa potreby by to malo zahŕňať presadzovanie zásad a kritérií stanovených v spoločnej pozícii 2008/944/SZBP a Zmluve o obchodovaní so zbraňami. Pri plnení uvedených cieľov by sa mala podľa potreby zabezpečiť komplementárnosť a synergia s podpornými projektmi Únie v oblasti kontroly vývozu položiek s dvojakým použitím.
      Na dosiahnutie uvedených cieľov by mala Únia pokračovať v presadzovaní noriem spoločnej pozície 2008/944/SZBP na základe výsledkov dosiahnutých prostredníctvom vykonávania rozhodnutí 2012/711/SZBP, 2009/1012/SZBP a jednotnej akcie 2008/230/SZBP. Na uvedený účel by sa prijímateľom mala poskytnúť pomoc pri vypracúvaní, aktualizácii a podľa potreby i vykonávaní príslušných legislatívnych a správnych opatrení zameraných na podporu účinného systému kontroly transferu konvenčných zbraní. Podpora by sa mala poskytnúť aj v súvislosti s posudzovaním a zmierňovaním rizika odkláňania zbraní.
      Podporiť by sa mala aj odborná príprava úradníkov zapojených do vydávania povolení a presadzovania predpisov, ktorí sú zodpovední za vykonávanie a presadzovanie kontroly transferu zbraní, ako aj vnútroštátne a regionálne opatrenia na presadzovanie transparentnosti a primeranej kontroly pri vývoze konvenčných zbraní. Okrem toho by sa mali presadzovať kontakty so súkromným sektorom a dodržiavanie príslušných vnútroštátnych právnych a správnych ustanovení, ktoré upravujú transfer zbraní.
      2.   VÝBER VYKONÁVACEJ AGENTÚRY
      Vykonávaním tohto rozhodnutia sa poveruje BAFA. BAFA sa podľa potreby spojí s agentúrami členských štátov v oblasti kontroly vývozu, s príslušnými regionálnymi a medzinárodnými organizáciami, „think-tankmi“, výskumnými inštitútmi a MVO.
      BAFA má najbohatšie skúsenosti v oblasti poskytovania pomoci týkajúcej sa kontroly vývozu a osvetových činností. BAFA takéto skúsenosti nadobudol vo všetkých relevantných oblastiach strategickej kontroly vývozu, ktoré sa vzťahujú na oblasť súvisiacu s CBRN, na oblasť položiek s dvojakým použitím i na oblasť zbraní. Prostredníctvom uvedených programov a činností získal BAFA dôkladnú znalosť systémov kontroly vývozu u väčšiny prijímateľov, na ktorých sa vzťahuje toto rozhodnutie.
      Pokiaľ ide o pomoc súvisiacu s kontrolou vývozu zbraní a osvetové činnosti, BAFA úspešne dokončil vykonávanie rozhodnutí 2009/1012/SZBP a 2012/711/SZBP. BAFA zodpovedá aj za technickú realizáciu programu na podporu vykonávania ATT zriadeného rozhodnutím 2013/768/SZBP.
      Celkovým výsledkom je, že BAFA má jedinečné postavenie, pokiaľ ide o zisťovanie silných a slabých stránok systémov kontroly vývozu príjemcov činností ustanovených v tomto rozhodnutí. Je preto najpovolanejší uľahčovať synergiu medzi rôznymi programami pomoci pri kontrole vývozu zbraní a osvetovými programami, ako aj zabrániť zbytočnému zdvojovaniu.
      3.   KOORDINÁCIA S INÝMI PODPORNÝMI PROJEKTMI ÚNIE V OBLASTI KONTROLY VÝVOZU
      Na základe skúseností z predchádzajúcich osvetových činností Únie v oblasti kontroly vývozu, ktoré zahŕňali položky s dvojakým použitím aj konvenčné zbrane, by sa mala zabezpečiť synergia a komplementárnosť. Na uvedený účel by sa činnosti uvedené v bodoch 4.2.1 až 4.2.3 mali vo vhodných prípadoch vykonávať v spojení s inými činnosťami týkajúcimi sa kontroly vývozu položiek s dvojakým použitím, ktoré sa financujú prostredníctvom finančných nástrojov Únie mimo rozpočtu SZBP. Mali by sa preskúmať najmä paralelné činnosti. Pritom by sa mali v plnej miere rešpektovať právne a finančné obmedzenia stanovené pre využívanie príslušných finančných nástrojov Únie.
      4.   OPIS PROJEKTOVÝCH ČINNOSTÍ
      4.1.   Ciele projektu

      Hlavným cieľom je poskytovať technickú pomoc niekoľkým príjemcom, ktorí prejavili vôľu rozvíjať svoje normy a postupy týkajúce sa kontroly vývozu zbraní. Na tento účel sa pri vykonávaní činností bude pozornosť venovať stavu príjemcov, najmä pokiaľ ide o:

                  —

                  možné členstvo alebo žiadosť o členstvo v medzinárodných režimoch kontroly vývozu zameraných na transfer konvenčných zbraní a položiek a technológií s dvojakým použitím;

                  —

                  kandidatúru na členstvo v Únii a či sú príjemcovia oficiálnymi alebo potenciálnymi kandidátmi;

                  —

                  stanovisko k ATT.

            Pokiaľ ide o príjemcov, ktorí sú len signatármi ATT, činnosti by sa mali pokiaľ možno zamerať na prekonanie prekážok k ratifikácii, najmä ak ide o prekážky technickej povahy a prekážky súvisiace s nedostatkami alebo potrebami týkajúcimi sa vykonávacích kapacít. V relevantných prípadoch by sa mala presadzovať možnosť podpory zo strany Únie podľa rozhodnutia 2013/768/SZBP. Pokiaľ ide o príjemcov, ktorí smerom k podpisu a ratifikácii ATT nepodnikli žiadne kroky, malo by sa presadzovať pristúpenie k ATT, prípadne s podporou iných príjemcov, ktorí ATT ratifikovali.
      Ďalším doplňujúcim cieľom je upriamiť pozornosť viacerých príjemcov na posudzovanie rizika odkláňania zbraní a zmierňovanie odkláňania zbraní, a to z hľadiska vývozu i dovozu. Činnosti zamerané na plnenie tohto doplňujúceho cieľa predovšetkým umožnia, aby sa kontrola transferu zbraní naviazala na iné projekty, ktorých cieľom je predchádzanie odkláňania zbraní, ako sú napríklad činnosti fyzickej bezpečnosti a riadenia zásob (PSSM) a činnosti na podporu sledovateľnosti zbraní a munície.
      4.2.   Opis projektu

      4.2.1.   Regionálne semináre

      Projekt sa uskutoční vo forme najviac šiestich dvojdňových seminárov, na ktorých sa poskytne odborná príprava v príslušných oblastiach kontroly vývozu konvenčných zbraní.
      Účastníkmi seminára (najviac 30) by boli vládni úradníci a úradníci zodpovední za vydávanie a presadzovanie predpisov príslušných prijímateľov. Vo vhodných prípadoch možno pozvať aj zástupcov parlamentov, priemyslu a občianskej spoločnosti.
      Odbornú prípravu poskytnú experti zo štátnej správy členských štátov (vrátane bývalých úradníkov), zástupcovia krajín, ktoré sa pripojili k spoločnej pozícii 2008/944/SZBP, zástupcovia súkromného sektora a občianskej spoločnosti.
      Semináre sa môžu konať na inom mieste, ktoré má určiť vysoký predstaviteľ po porade s pracovnou skupinou Rady pre vývoz konvenčných zbraní (COARM).
      Regionálne pracovné semináre sa zorganizujú takto:

                  a)

                  najviac 2 semináre v juhovýchodnej Európy;

                  b)

                  najviac 2 semináre pre východoeurópske a kaukazské krajiny európskej susedskej politiky;

                  c)

                  najviac 2 semináre pre severoafrické stredomorské krajiny európskej susedskej politiky.

            Toto regionálne rozdelenie dvoch seminárov na región nemožno dosiahnuť v prípade nepriaznivých okolností (napríklad, ak je počet účastníkov nečakane nízky, neexistuje žiadna seriózna ponuka na zorganizovanie zo strany niektorého prijímateľa regiónu, alebo ak existuje duplicita s inými osvetovými činnosťami). V prípade neuskutočnenia seminára v jednom alebo dvoch regiónoch by sa počet seminárov v inom regióne (-och) mohol úmerne zvýšiť v rámci celkového limitu šiestich seminárov.
      4.2.2.   Študijné návštevy

      Projekt bude mať formu najviac šiestich dvojdňových študijných návštev vládnych úradníkov a úradníkov zodpovedných za vydávanie povolení a presadzovanie predpisov v príslušných orgánoch členských štátov. Študijné návštevy by sa mali uskutočniť u aspoň troch prijímateľoch, medzi ktorými by mal byť aspoň jeden, ktorý neratifikoval ATT.
      4.2.3.   Individuálna pomoc pre prijímateľov

      Projekt bude mať formu najviac 30 dní seminárov, prednostne in situ, pre jednotlivých prijímateľov, na ktorých sa zúčastnia vládni úradníci a úradníci zodpovední za vydávanie povolení a za presadzovanie predpisov. V závislosti od presných potrieb a dostupnosti expertov prijímateľov a členských štátov EÚ bude k dispozícii 30 dní, pričom minimálna dĺžka bude dva dni a maximálna päť dní.
      Odborné znalosti poskytnú experti zo štátnej správy členských štátov (vrátane bývalých úradníkov), zástupcovia krajín, ktoré sa pripojili k spoločnej pozícii 2008/944/SZBP alebo zástupcovia súkromného sektora a občianskej spoločnosti.
      Uvedené semináre individuálnej pomoci sa budú konať najmä na žiadosť prijímateľov. Ich cieľom je riešiť osobitné otázky alebo osobitné potreby, ktoré nastolil prijímateľ, napríklad v rámci regionálneho seminára alebo počas pravidelných kontaktov s expertmi Únie a s vykonávacou agentúrou.
      4.2.4.   Uplatňovanie kontrolných zoznamov

      Vykonávacia agentúra vytvorí skupinu technických expertov na uplatňovanie vývozných kontrolných zoznamov. Experti sa vyberú z čo najväčšieho počtu členských štátov.
      Na žiadosti o expertov na uplatňovanie vývozných kontrolných zoznamov, ktoré predložia príslušné orgány prijímateľov, bude (v závislosti od ich dostupnosti) k dispozícii 100 pracovných hodín (na základe štandardných honorárov expertov stanovených v bode 5). Vykonávacia agentúra vypracuje vzory takýchto žiadostí, pričom náležite zohľadní neformálnu povahu znaleckého posudku a otázku dôvernosti.
      4.2.5.   Záverečné vyhodnotenie

      S cieľom poskytnúť záverečné vyhodnotenie činností podľa tohto rozhodnutia sa v Bruseli uskutoční dvojdňové podujatie, na ktorom sa zúčastnia prijímatelia a členské štáty, podľa možnosti súbežne so zasadnutím pracovnej skupiny COARM.
      Pozvaní budú najviac dvaja zástupcovia (vládni úradníci, úradníci zodpovední za vydávanie povolení a presadzovanie predpisov) od každého prijímateľa uvedeného v bode 6.1.
      4.2.6.   Činnosti súvisiace s odkláňaním zbraní

      Tento projekt bude mať formu dvoch seminárov pre krajiny západnej Afriky a Sahelu a Čínu takto:

                  —

                  jeden dvojdňový úvodný „štartovací“ seminár pre najviac dvoch zástupcov prijímateľov;

                  —

                  jeden dvojdňový záverečný seminár pre najviac troch zástupcov prijímateľov.

            Uvedené semináre by sa mali uskutočniť v krajinách západnej Afriky a Sahelu.
      5.   HONORÁRE EXPERTOV
      Honoráre expertov sa poskytujú na činnosti podľa bodov 4.2.2 až 4.2.4. Pokiaľ ide o činnosti podľa bodu 4.2.4, honoráre expertov sú hodinové v závislosti od skutočného času (meraného v hodinách) stráveného na identifikácii komodít. Očakáva sa najviac 100 honorárov expertov (800 hodín).
      6.   PRIJÍMATELIA
      6.1.   Prijímatelia činností podľa bodov 4.2.1 až 4.2.5

                  i)

                  juhovýchodná Európa (Albánsko, Bosna a Hercegovina, bývalá Juhoslovanská republika Macedónsko, Čierna Hora, Srbsko a Kosovo*);

                  ii)

                  severoafrické stredomorské krajiny európskej susedskej politiky (Alžírsko, Egypt, Líbya, Maroko a Tunisko);

                  iii)

                  východoeurópske a kaukazské krajiny európskej susedskej politiky (Arménsko, Azerbajdžan, Bielorusko, Gruzínsko, Moldavská republika a Ukrajina).

            6.2.   Prijímatelia činností podľa bodu 4.2.6

      krajiny ECOWAS (Benin, Burkina Faso, Kapverdy, Pobrežie Slonoviny, Gambia, Ghana, Guinea, Guinea-Bissau, Libéria, Mali, Niger, Nigéria, Senegal, Sierra Leone, Togo); Mauritánia, Kamerun, Čad, Čína.
      6.3.   Zmena rozsahu prijímateľov

      Pracovná skupina COARM môže na návrh vysokého predstaviteľa rozhodnúť o úprave zoznamu prijímateľov, ak je to primerane odôvodnené.
      7.   VÝSLEDKY PROJEKTU A UKAZOVATELE VYKONÁVANIA
      Okrem záverečného vyhodnotenia uvedeného v bode 4.2.5 hodnotenie výsledkov projektu zahŕňa:
      7.1.   Individuálne posúdenie prijímateľov

      Po ukončení plánovaných činností poskytne vykonávacia agentúra ESVČ a Komisii správu o pokroku u jednotlivých prijímateľov uvedených v bode 6.1. Uvedená správa sa vypracuje v spolupráci s dotknutými delegáciami EÚ a zhrnú sa v nej činnosti, ktoré sa uskutočnili počas vykonávania tohto rozhodnutia. V správe posúdia aj kapacity prijímateľa vyčlenené na kontrolu transferu zbraní. Ak je prijímateľ zmluvnou stranou ATT, v správe sa uvedie, ako vyčlenené kapacity umožňujú vykonávať ATT.
      7.2.   Posúdenie vplyvu a ukazovatele vykonávania

      Vplyv činností ustanovených v tomto rozhodnutí by sa mal posúdiť z technického hľadiska po ich ukončení u prijímateľov uvedených v bode 6.1. Toto posúdenie vplyvu uskutoční vysoký predstaviteľ v spolupráci s pracovnou skupinou COARM a prípadne aj s dotknutými delegáciami EÚ, ako aj s inými zainteresovanými stranami.
      Na uvedený účel sa použijú tieto ukazovatele:

                  —

                  či sú zavedené relevantné vnútorné predpisy týkajúce sa kontroly transferu zbraní a či a do akej miery sú v súlade s ustanoveniami spoločnej pozície 2008/944/SZBP, okrem iného uplatňovanie hodnotiacich kritérií, vykonávanie spoločného vojenského zoznamu EÚ, podávanie správ;

                  —

                  informácie o presadzovaní, ak sú k dispozícii;

                  —

                  či sú prijímatelia schopní nahlasovať vývoz a/alebo dovoz zbraní, berúc do úvahy okrem iného register OSN, výročné správy ATT, vnútroštátne správy;

                  —

                  či sa prijímateľ oficiálne pripojil alebo má v úmysle pripojiť sa k spoločnej pozícii 2008/944/SZBP.

            Správy o individuálnom posúdení podľa bodu 7.1 by mali podľa potreby odkazovať na tieto ukazovatele vykonávania.
      8.   PRESADZOVANIE POUŽÍVANIA INFORMAČNÉHO WEBOVÉHO PORTÁLU EÚ
      Webový portál uvedený v rozhodnutí 2012/711/SZBP vznikol ako vlastný zdroj EÚ (https://export-control.jrc.ec.europa.eu). Funguje ako spoločná platforma pre všetky osvetové programy EÚ (položky s dvojakým použitím, zbrane, ATT). Činnosti uvedené v bodoch 4.2.1 až 4.2.5 zvyšujú povedomie o informačnom webovom portáli EÚ a propagujú jeho používanie. Účastníci osvetových činností by mali byť informovaní o súkromnej časti webového portálu, ktorá poskytuje trvalý prístup k zdrojom, dokumentom a kontaktom. Používanie webového portálu by sa malo propagovať aj u ostatných úradníkov, ktorí sa nemohli priamo zúčastniť na pomocných a osvetových činnostiach.
      9.   VIDITEĽNOSŤ EÚ
      Vykonávacia agentúra prijme všetky primerané opatrenia na propagáciu skutočnosti, že akciu financuje Európska únia. Takéto opatrenia sa vykonávajú v súlade s manuálom pre komunikáciu a zviditeľnenie vonkajších činností Únie, ktorý uverejnila Európska komisia. Agentúra teda zabezpečí viditeľnosť príspevku Únie prostredníctvom vhodného označovania a publicity, pričom za vyzdvihne úloha Únie a zvýši sa povedomie o dôvodoch prijatia rozhodnutia, ako aj o jeho podpore zo strany Únie a výsledkoch uvedenej podpory. V materiáloch vytvorených v rámci projektu sa bude viditeľne zobrazovať vlajka Únie v súlade s príslušnými usmerneniami Únie.
      Vzhľadom na to, že rozsah a charakter plánovaných činností je veľmi rozmanitý, využijú sa rôzne propagačné nástroje vrátane: tradičných médií, webových stránok, sociálnych médií, informačných a propagačných materiálov vrátane informačnej grafiky, letákov, bulletinov, tlačových správ a iných foriem. Publikácie a verejné podujatia objednané v rámci projektu budú zodpovedajúcim spôsobom označené.
      10.   TRVANIE
      Celková odhadovaná dĺžka trvania projektu je 24 mesiacov.
      11.   PODÁVANIE SPRÁV
      Vykonávacia agentúra vypracúva pravidelné štvrťročné správy, ako aj správy po ukončení každej z činností. Uvedené správy sa vysokému predstaviteľovi predkladajú najneskôr šesť týždňov po dokončení príslušných činností.
      12.   ODHADOVANÉ CELKOVÉ NÁKLADY NA PROJEKT A FINANČNÝ PRÍSPEVOK ÚNIE
      Celkové odhadované náklady na projekt sú 1 110 000 EUR so spolufinancovaním zo strany Nemecka. Celkové odhadované náklady na projekt financovaný zo strany EÚ sú 999 000 EUR.


title: 2011/681/: Rozhodnutie Rady z  10. októbra 2011 , ktorým sa vymenúva írsky člen Európskeho hospodárskeho a sociálneho výboru

text:
               14.10.2011

               SK

               Úradný vestník Európskej únie

               L 269/30

         ROZHODNUTIE RADY
   z 10. októbra 2011,
   ktorým sa vymenúva írsky člen Európskeho hospodárskeho a sociálneho výboru
   (2011/681/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 302,
   so zreteľom na návrh írskej vlády,
   so zreteľom na stanovisko Európskej komisie,
   keďže:

               (1)

               Rada 13. septembra 2010 prijala rozhodnutie 2010/570/EÚ, Euratom, ktorým sa vymenúvajú členovia Európskeho hospodárskeho a sociálneho výboru na obdobie od 21. septembra 2010 do 20. septembra 2015 (1).

               (2)

               V dôsledku skončenia funkčného obdobia pani Jillian VAN TURNHOUTOVEJ sa uvoľnilo jedno miesto člena Európskeho hospodárskeho a sociálneho výboru,

         PRIJALA TOTO ROZHODNUTIE:
   Článok 1
   Pán Seamus BOLAND, Chief Executive Officer, Irish Rural Link sa vymenúva za člena Európskeho hospodárskeho a sociálneho výboru na zvyšný čas funkčného obdobia, ktoré trvá do 20. septembra 2015.
   Článok 2
   Toto rozhodnutie nadobúda účinnosť dňom jeho prijatia.

      V Luxemburgu 10. októbra 2011

            Za Radu

            predseda

         A. KRASZEWSKI

      (1)  Ú. v. EÚ L 251, 25.9.2010, s. 8.


title: 2013/238/EÚ: Rozhodnutie Rady z  21. mája 2013 , ktorým sa vymenúvajú štyria členovia a traja náhradníci Výboru regiónov za Spojené kráľovstvo

text:
               28.5.2013

               SK

               Úradný vestník Európskej únie

               L 141/42

         ROZHODNUTIE RADY
   z 21. mája 2013,
   ktorým sa vymenúvajú štyria členovia a traja náhradníci Výboru regiónov za Spojené kráľovstvo
   (2013/238/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 305,
   so zreteľom na návrh vlády Spojeného kráľovstva,
   keďže:

               (1)

               Rada 22. decembra 2009 a 18. januára 2010 prijala rozhodnutia 2009/1014/EÚ (1) a 2010/29/EÚ (2), ktorými sa vymenúvajú členovia a náhradníci Výboru regiónov na obdobie od 26. januára 2010 do 25. januára 2015.

               (2)

               V dôsledku skončenia funkčného obdobia pani Amandy BYRNEOVEJ, pani Christine CHAPMANOVEJ, pani Flo CLUCASOVEJ a pána Rogera KNOXA sa uvoľnili štyri miesta členov Výboru regiónov. V dôsledku skončenia funkčného obdobia pána Petra MOOREA a pani Sandy PARKOVEJ sa uvoľnili dve miesta náhradníkov Výboru regiónov. V dôsledku vymenovania pani Pauly BAKEROVEJ za členku Výboru regiónov sa uvoľní miesto náhradníka,

         PRIJALA TOTO ROZHODNUTIE:
   Článok 1
   Na zvyšný čas funkčného obdobia, ktoré trvá do 25. januára 2015, sa do Výboru regiónov vymenúvajú:

               a)

               za členov:

                           —

                           pán Mick ANTONIW, Member of the National Assembly for Wales,

                           —

                           pani Paula BAKEROVÁ, Councillor, Basingstoke and Deane Council,

                           —

                           pán Anthony Gerard BUCHANAN, Councillor, East Renfrewshire Council,

                           —

                           pani Dee SHARPEOVÁ, Councillor, East Riding of Yorkshire Council,

                     a

               b)

               za náhradníkov:

                           —

                           pani Barbara GRANTOVÁ, Councillor, East Renfrewshire Council,

                           —

                           pán Stewart GOLTON, Councillor, Leeds Council,

                           —

                           pani Margaret LISHMANOVÁ, Councillor, Burnley Council.

         Článok 2
   Toto rozhodnutie nadobúda účinnosť dňom jeho prijatia.

      V Bruseli 21. mája 2013

            Za Radu

            predseda

         E. GILMORE

      (1)  Ú. v. EÚ L 348, 29.12.2009, s. 22.

      (2)  Ú. v. EÚ L 12, 19.1.2010, s. 11.


title: 2005/269/ES: Rozhodnutie Rady z 28. februára 2005 o uzavretí Dohody o pridružení medzi Európskym spoločenstvom a jeho členskými štátmi na jednej strane a Čílskou republikou na strane druhej

text:
               2.4.2005

               SK

               Úradný vestník Európskej únie

               L 84/19

      ROZHODNUTIE RADY

   z 28. februára 2005
   o uzavretí Dohody o pridružení medzi Európskym spoločenstvom a jeho členskými štátmi na jednej strane a Čílskou republikou na strane druhej
   (2005/269/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 310 v spojení s jej článkom 300 ods. 2 druhou vetou prvého pododseku a s jej článkom 300 ods. 3 druhým pododsekom,
   so zreteľom na návrh Komisie,
   so zreteľom na súhlas Európskeho parlamentu (1),
   keďže:

               (1)

               Dohoda o pridružení medzi Európskym spoločenstvom a jeho členskými štátmi na jednej strane a Čílskou republikou na strane druhej (ďalej len „dohoda o pridružení“) bola podpísaná v mene Spoločenstva v Bruseli 18. novembra 2002.

               (2)

               Dohoda o pridružení by sa mala schváliť,

         ROZHODLA TAKTO:
   Článok 1
   1.   Dohoda o pridružení medzi Európskym spoločenstvom a jeho členskými štátmi na jednej strane a Čílskou republikou na strane druhej (ďalej len „dohoda o pridružení“), spolu s prílohami a protokolmi k nej pripojenými a vyhláseniami, ktoré urobilo Spoločenstvo jednostranne alebo spolu s druhou stranou a ktoré sú pripojené k záverečnému aktu, sa týmto schvaľujú v mene Spoločenstva.
   2.   Texty uvedené v prvom odseku sú pripojené k tomuto rozhodnutiu (2).
   Článok 2
   1.   Stanovisko, ktoré zaujme Spoločenstvo v Asociačnej rade a vo Výbore pre pridruženie, zriadené dohodou o pridružení, prijíma Rada na návrh Komisie v súlade so zodpovedajúcimi ustanoveniami zmluvy.
   2.   Zástupca Rady predsedá Asociačnej rade a predkladá stanovisko Spoločenstva. Zástupca Komisie predsedá Výboru pre pridruženie a predkladá stanovisko Spoločenstva.
   3.   Spoločenstvo zastupuje Komisia v osobitných výboroch zriadených dohodou alebo vytvorených Asociačnou radou v súlade s článkom 7 dohody.
   Článok 3
   1.   Na účely uplatňovania článku 29 ods. 2 prílohy V dohody o pridružení sa Komisia týmto poveruje, v súlade s postupom v článku 75 nariadenia (ES) č. 1493/1999 (3), uzavretím listín potrebných na zmenu a doplnenie dohody.
   2.   Na účely uplatňovania článku 16 ods. 2 prílohy VI dohody o pridružení sa Komisia týmto poveruje, v súlade s postupom ustanoveným v článku 15 nariadenia (EHS) č. 1576/89 (4), uzavretím listín potrebných na zmenu a doplnenie dohody.
   Článok 4
   Predseda Rady podá v mene Spoločenstva oznámenie ustanovené v článku 198 ods. 1 dohody.

      V Bruseli 28. februára 2005

            Za Radu

            predseda

         F. BODEN

      (1)  Súhlas Európskeho parlamentu z 12. februára 2003.

      (2)  Pozri Ú. v. ES L 352, 30.12.2002, s. 3 a Ú. v. EÚ L 332, 19.12.2003, s. 64.

      (3)  Ú. v. ES L 179, 14.7.1999, s. 1. Nariadenie naposledy zmenené a doplnené nariadením Rady (ES) č. 1795/2003 (Ú. v. EÚ L 262, 14.10.2003, s. 13).

      (4)  Ú. v. ES L 160, 12.6.1989, s. 1. Nariadenie naposledy zmenené a doplnené nariadením Európskeho parlamentu a Rady (ES) č.1882/2003 (Ú. v. EÚ L 284, 31.10.2003, s. 1).


title: 2012/608/EÚ: Rozhodnutie Európskeho parlamentu z  10. mája 2012 o absolutóriu za plnenie rozpočtu spoločného podniku ENIAC za rozpočtový rok 2010

text:
               17.10.2012

               SK

               Úradný vestník Európskej únie

               L 286/320

         ROZHODNUTIE EURÓPSKEHO PARLAMENTU
   z 10. mája 2012
   o absolutóriu za plnenie rozpočtu spoločného podniku ENIAC za rozpočtový rok 2010
   (2012/608/EÚ)
   EURÓPSKY PARLAMENT,

               —

               so zreteľom na konečnú ročnú účtovnú závierku spoločného podniku ENIAC za rozpočtový rok 2010,

               —

               so zreteľom na správu Dvora audítorov o overení ročnej účtovnej závierky spoločného podniku ENIAC za rozpočtový rok 2010 spolu s odpoveďami spoločného podniku (1),

               —

               so zreteľom na odporúčanie Rady z 21. februára 2012 (06086/2012 – C7-0050/2012),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na nariadenie Rady (ES) č. 72/2008 z 20. decembra 2007, ktorým sa zakladá spoločný podnik ENIAC (3),

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4), a najmä na jeho článok 94,

               —

               so zreteľom na článok 77 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu (A7-0112/2012),

               1.

               udeľuje výkonnému riaditeľovi spoločného podniku ENIAC absolutórium za plnenie rozpočtu spoločného podniku za rozpočtový rok 2010;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, výkonnému riaditeľovi spoločného podniku ENIAC, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 368, 16.12.2011, s. 48.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 30, 4.2.2008, s. 21.

      (4)  Ú. v. ES L 357, 31.12.2002, s. 72.
    ---documentbreak---

               17.10.2012

               SK

               Úradný vestník Európskej únie

               L 286/321

         UZNESENIE EURÓPSKEHO PARLAMENTU
   z 10. mája 2012
   s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu spoločného podniku ENIAC za rozpočtový rok 2010
   EURÓPSKY PARLAMENT,

               —

               so zreteľom na konečnú ročnú účtovnú závierku spoločného podniku ENIAC za rozpočtový rok 2010,

               —

               so zreteľom na správu Dvora audítorov o overení ročnej účtovnej závierky spoločného podniku ENIAC za rozpočtový rok 2010, spolu s odpoveďami spoločného podniku (1),

               —

               so zreteľom na odporúčanie Rady z 21. februára 2012 (06086/2012 – C7-0050/2012),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na nariadenie Rady (ES) č. 72/2008 z 20. decembra 2007, ktorým sa zakladá spoločný podnik ENIAC (3),

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4), a najmä na jeho článok 94,

               —

               so zreteľom na článok 77 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu (A7-0112/2012),

               A.

               keďže spoločný podnik ENIAC (ďalej len „spoločný podnik“) bol založený 20. decembra 2007 na obdobie 10 rokov s cieľom vymedziť a realizovať výskumný plán pre vývoj kľúčových kompetencií v nanoelektronike v rôznych oblastiach použitia;

               B.

               keďže spoločný podnik získal finančnú autonómiu v júli 2010;

               C.

               keďže spoločný podnik sa nachádza v počiatočnej fáze a na konci roku 2010 nemal ešte v plnej miere zavedený systém vnútornej kontroly ani systém finančného výkazníctva;

               D.

               keďže Dvor audítorov vo svojich správach o overení ročnej účtovnej závierky spoločného podniku za rozpočtový rok 2010 vyjadril výhrady voči vierohodnosti vedenia účtov, pretože spoločný podnik do účtovnej závierky nezahrnul výkaz o výsledku rozpočtového hospodárenia a jeho odsúhlasenie s výkazom hospodárskeho výsledku;

               E.

               keďže Dvor audítorov vo svojich správach o overení ročnej účtovnej závierky spoločného podniku za rozpočtový rok 2010 uvádza, že získal primeranú istotu o tom, že príslušné transakcie sú zákonné a správne;

               F.

               keďže maximálna výška príspevku Únie na obdobie 10 rokov pre spoločný podnik je 450 000 000 EUR, ktoré sa uhradia z rozpočtu siedmeho rámcového programu pre výskum;

               G.

               keďže za rozpočtový rok 2010 rozpočet spoločného podniku predstavoval 38 440 000 EUR,

      Vierohodnosť účtov spoločného podniku

               1.

               vyjadruje znepokojenie nad tým, že spoločnému podniku boli predložené výhrady Dvora audítorov voči vierohodnosti vedenia účtov na základe toho, že v účtovnej závierke neuviedol výkaz o výsledku rozpočtového hospodárenia a jeho odsúhlasenie s výkazom hospodárskeho výsledku požadované podľa účtovného pravidla EK č. 16 Vykazovanie rozpočtových informácií v ročnej účtovnej závierke;

               2.

               na základe informácií od spoločného podniku konštatuje, že dôvodom výhrad je skutočnosť, že spoločný podnik a Dvor audítorov odkazovali na rozdielne dátumy pri stanovení dátumu, kedy spoločný podnik začal samostatne pracovať;

      Rozpočtové a finančné hospodárenie

               3.

               berie na vedomie, že od 1. januára 2010 do 4. mája 2010 GR INFSO spravovalo rozpočet spoločného podniku; poznamenáva, že rozpočtové prostriedky na administratívne výdavky boli prevedené na spoločný podnik v máji 2010, avšak operačné rozpočtové riadky neboli prevedené a zostali neprístupné v účtovnom systéme, až kým spoločný podnik oficiálne nezískal finančnú autonómiu 26. júla 2010; zdôrazňuje, že spoločný podnik mohol plniť svoj rozpočet od 22. septembra 2010 po prevode rozpočtových prostriedkov na operačné činnosti;

               4.

               na základe informácií od spoločného podniku konštatuje, že konečný rozpočet zahŕňal viazané a platobné rozpočtové prostriedky vo výške 38 440 000 EUR, z ktorých bolo 36 168 000 EUR vyčlenených na výzvu na predloženie návrhov na rok 2010;

               5.

               uznáva, že miera čerpania dostupných viazaných rozpočtových prostriedkov bola 99 % a platobných rozpočtových prostriedkov 24 %; vyjadruje znepokojenie nad nízkou mierou čerpania platobných rozpočtových prostriedkov, ako aj súvisiacich činností spoločného podniku; zdôrazňuje, že hotovostný zostatok na konci roka dosiahol 20 000 000 EUR, čo predstavuje 53 % disponibilných platobných rozpočtových prostriedkov na rok 2010;

               6.

               poznamenáva, že nízka miera čerpania platobných rozpočtových prostriedkov je spôsobená oneskoreným prevodom operačných činností a príslušných financií z Komisie na spoločný podnik;

               7.

               na základe pripomienok spoločného podniku poznamenáva, že bola vypracovaná príručka postupov zaručujúca oddelenie funkcií, na základe ktorej bolo možné určiť nasledujúcich päť výnimiek, ktoré sa vyskytli v počiatočnej fáze plnenia jeho rozpočtu:

                           —

                           podpísali sa 3 zmluvy, hoci transakcie v systéme ABAC neboli ešte úplne spracované, pretože sa nesprávne odhadla dĺžka postupov ABAC,

                           —

                           bola podpísaná jedna zmluva súvisiaca s existujúcim záväzkom a následne sa stanovilo, že si vyžaduje nový záväzok,

                           —

                           pri udeľovaní autonómie bola objavená jedna chýbajúca zmluva, ktorá bola podpísaná po schválení prvých platieb;

                     berie na vedomie vykonanie nápravných opatrení, ako aj skutočnosť, že neboli zaznamenané ďalšie výnimky;

      Systémy vnútornej kontroly

               8.

               naliehavo žiada spoločný podnik, aby dokončil svoje systémy vnútornej kontroly a finančných informácií; žiada predovšetkým spoločný podnik, aby vytvoril a zdokumentoval dôležité zložky svojho systému vnútornej kontroly, ako sú účtovné postupy a kontroly týkajúce sa účtovnej závierky a uznávania a merania operačných výdavkov;

               9.

               berie na vedomie nedostatky kontrol, ktoré zistil Dvor audítorov v oblasti predbežného overovania platieb predbežného financovania, najmä pokiaľ ide o výpočet a potvrdenie súm, ktoré sa majú uhradiť; zdôrazňuje, že spoločný podnik sa plne spoliehal na certifikáty od vnútroštátnych finančných orgánov na platby predbežného financovania a schválenie nákladov a neboli vykonané ďalšie kontroly, aby sa podnik uistil o zákonnosti a správnosti deklarovaných výdavkov;

               10.

               berie na vedomie, že následný audit nákladov na projekty bol plne delegovaný na členské štáty; považuje však za dôležité, aby spoločný podnik zabezpečil, že finančné záujmy jeho členov sú primerane chránené a že príslušné transakcie sú zákonné a správne; preto sa domnieva, že spoločný podnik bude mať ťažkosti zabezpečiť, aby boli finančné záujmy jeho členov náležite chránené a aby boli príslušné transakcie zákonné a správne; vyzýva spoločný podnik, aby prehodnotil svoju stratégiu zameranú na následný audit nákladov na projekty a aby informoval orgán udeľujúci absolutórium o mechanizmoch, ktoré boli zavedené s cieľom zabezpečiť súlad s článkom 12 jeho zakladajúceho nariadenia (ES) č. 72/2008;

               11.

               berie na vedomie, že účtovník spoločného podniku potvrdil finančné a účtovné systémy (ABAC a SAP); poznamenáva však, že príslušné obchodné procesy neboli potvrdené, najmä proces, ktorý poskytuje finančné informácie o potvrdení a úhrade výkazov výdavkov prijatých od vnútroštátnych orgánov; žiada spoločný podnik, aby informoval orgán udeľujúci absolutórium o stave potvrdzovania príslušných obchodných procesov;

               12.

               berie na vedomie zistenie Dvora audítorov, že spoločný podnik má primeranú úroveň správy a postupov v oblasti IT zodpovedajúcu jeho veľkosti a poslaniu; zdôrazňuje však, že cyklus strategického plánovania v oblasti IT, klasifikácia údajov podľa požiadaviek na dôvernosť a integritu a plán obnovy systému po havárii zaostávajú; vyzýva spoločný podnik, aby napravil túto situáciu a poskytol o tom orgánu udeľujúcemu absolutórium aktualizovanú správu;

      Vnútorný audit

               13.

               berie na vedomie, že rozpočtové pravidlá spoločného podniku zatiaľ neboli zmenené a doplnené tak, aby zahrnuli ustanovenie týkajúce sa právomocí vnútorného audítora Komisie vo vzťahu k všeobecnému rozpočtu ako celku;

               14.

               berie však na vedomie, že správna rada spoločného podniku schválila dokument o poslaní Útvaru Komisie pre vnútorný audit;

      Oneskorená finančná autonómia

               15.

               pripomína, že spoločný podnik bol založený vo februári 2008, ale samostatnú činnosť začal v júli 2010; s veľkým znepokojením konštatuje, že spoločný podnik vyčerpal štvrtinu svojej predpokladanej existencie, plánovanej do 31. decembra 2017, na dosiahnutie finančnej autonómie; poznamenáva, že spoločný podnik mohol realizovať operačné platby až od septembra 2010, keď mu Komisia previedla finančné prostriedky na operačné výdavky; trvá však na tom, že toto meškanie by nemalo viesť k predĺženiu desaťročného obdobia existencie spoločného podniku, ale malo by vedenie spoločného podniku povzbudiť k tomu, aby riešilo všetky nedostatky a svoje ciele dosiahlo počas plánovaného desaťročného obdobia;

      Výzva na predloženie návrhov a riadenie projektov

      Výzva v roku 2010

               16.

               na základe informácií od spoločného podniku konštatuje, že výzva na predloženie návrhov 3 mala veľkú odozvu; berie na vedomie, že na poskytnutie finančných prostriedkov bolo vybraných 10 návrhov, avšak nebolo možné financovať 11 navrhovaných projektov nad limit, pretože sa vyčerpal dostupný rozpočet;

      Výzvy v rokoch 2008 a 2009

               17.

               vyjadruje hlboké znepokojenie nad nedostatočným napredovaním projektov v rámci výzvy na predloženie návrhov 1 (2008) a výzvy na predloženie návrhov 2 (2009);

               18.

               na základe výročnej správy o činnosti spoločného podniku za rok 2010 konštatuje, že pokiaľ ide o výzvu na predloženie návrhov 1, situácia na konci roku 2010 je takáto:

                           —

                           z celkového počtu 166 partnerov nemalo 6 partnerov (3,6 %) podpísané národné dohody o grante, najmä z dôvodu prebiehajúceho administratívneho postupu v dôsledku zmien,

                           —

                           15,1 % partnerov (25, najmä talianskych partnerov) uzavrelo národné dohody o grante, nepodpísalo však dohodu o pristúpení;

               19.

               na základe pripomienok spoločného podniku berie na vedomie, že v prípade projektov v rámci výzvy na predloženie návrhov 2 prebiehalo uzatváranie zmlúv ešte pomalšie, pričom do konca roka 2010 sa podarilo podpísať len 6 dohôd spoločného podniku o grante, zatiaľ čo ostatných päť projektov sa oneskorilo z týchto dôvodov:

                           —

                           3 projekty mali talianskych projektových koordinátorov, ktorí stále čakajú na schválenie národnej vyhlášky a nesúhlasili s tým, aby ich nahradili partneri z iných krajín,

                           —

                           projekt SMART bol prepracovaný po tom, ako Francúzsko odvolalo financovanie z dôvodu rozpočtových škrtov niekoľko mesiacov po tom, ako rada verejných orgánov prijala rozhodnutie o financovaní,

                           —

                           projekt MIRANDELA bol pripravený na podpísanie, avšak na poslednú chvíľu sa zmenila osoba oprávnená na podpis;

               20.

               na základe výročnej správy o činnosti konštatuje, že od začatia programu do konca roka 2010 spoločný podnik uskutočnil viac ako 300 grantových platieb v celkovej hodnote 9 800 000 EUR; berie na vedomie, že spoločný podnik pokladá situáciu v oblasti zmlúv a platieb za neprijateľnú a rozhodol sa prijať kroky s cieľom:

                           —

                           zaistiť, aby boli zapojené subjekty oboznámené s postupmi,

                           —

                           objasniť postupnosť krokov a výmen, ktoré musia prebiehať v spolupráci s vnútroštátnymi finančnými orgánmi,

                           —

                           stanoviť kroky, ktoré treba prijať, a urýchliť postupy,

                           —

                           sledovať pokrok prostredníctvom návštev vnútroštátnych subjektov s cieľom preskúmať stav alebo objasniť postupy;

               21.

               vyzýva spoločný podnik, aby orgánu udeľujúcemu absolutórium poskytol:

                           —

                           aktualizovanú správu o súčasnej situácii projektov v rámci výziev na predloženie návrhov 1 a 2, pokiaľ ide o napredovanie plnenia zmlúv a grantové platby,

                           —

                           hodnotiacu správu o opatreniach prijatých s cieľom urýchliť uzatváranie zmlúv a realizáciu platieb a o pokroku dosiahnutom ich plnením,

                           —

                           aktualizovanú správu o súčasnej situácii projektov v rámci výzvy na predloženie návrhov 3, pokiaľ ide o uzatváranie zmlúv a platby;

      Výkonnosť

               22.

               na základe výročnej správy o činnosti konštatuje, že 16. decembra 2010 bola prijatá správa Komisie o prvom priebežnom hodnotení spoločných technologických iniciatív ARTEMIS a ENIAC;

               23.

               zdôrazňuje, že v priebežnom hodnotení boli uvedené tri odporúčania pre spoločný podnik:

                           —

                           aby sa vyriešil problém „parazitovania“, spoločný podnik by mal vytvoriť systém, v ktorom by každá prijímateľská krajina, ktorá nie je členským štátom, platila určité percento svojho príspevku od Únie ako poplatok za náklady spoločného podniku,

                           —

                           postupy hodnotenia a výberu by sa mali zmeniť, aby bolo portfólio podporovaných projektov v lepšom súlade so strategickými európskymi cieľmi programu,

                           —

                           členské štáty a priemyselné združenia by mali spolupracovať a vytvoriť procesy, prostredníctvom ktorých by sa prípadným navrhovateľom mohla poskytnúť skorá konštruktívna spätná väzba, pokiaľ ide o ich vyhliadky na získanie podpory;

                     žiada spoločný podnik, aby informoval orgán udeľujúci absolutórium o opatreniach zavedených na základe výsledkov tohto prvého priebežného hodnotenia;

               24.

               poznamenáva, že spoločný podnik považuje nedostatočné čerpanie svojich operačných rozpočtových prostriedkov za najzávažnejší problém, ktorý ovplyvňuje jeho schopnosť plniť svoje poslanie; poznamenáva, že v dôsledku toho začal spoločný podnik v roku 2010 stanovovať jednotlivé opatrenia, ktoré by viedli k pozitívnemu vývoju situácie vrátane:

                           —

                           poskytovania stimulov pri vymedzovaní strategicky významných projektov,

                           —

                           identifikácie národných programov, pre ktoré by bolo prínosné, keby sa povýšili na európsku úroveň,

                           —

                           zapojenia ďalších vnútroštátnych subjektov financovania,

                           —

                           optimalizácie rozdelenia finančných prostriedkov medzi zoskupením Eureka CATRENE a spoločným podnikom;

                     vyzýva spoločný podnik, aby informoval orgán udeľujúci absolutórium o stave vykonávania týchto jednotlivých opatrení a o dosiahnutých výsledkoch;

               25.

               berie na vedomie návrh Komisie na zriadenie osobitného programu na vykonávanie programu Horizont 2020 – Rámcový program pre výskum a inovácie (2014 – 2020), v ktorom Komisia uvádza možnosť spojenia spoločných podnikov ARTEMIS a ENIAC do jednej iniciatívy, ako aj možnosť vytvoriť nové spoločné podniky v rámci realizácie časti Spoločenské výzvy programu Horizont 2020; vyzýva Komisiu, aby o tejto otázke naďalej informovala orgán udeľujúci absolutórium;

      Chýbajúca dohoda o hostiteľskom štáte

               26.

               znova zdôrazňuje, že spoločný podnik by mal urýchlene uzavrieť hostiteľskú dohodu s Belgickom týkajúcu sa kancelárskych priestorov, výsad a imunít a inej podpory, ktorú poskytne Belgicko spoločnému podniku, ako sa stanovuje v jeho zakladajúcom nariadení (ES) č. 72/2008;

      Horizontálne poznámky týkajúce sa spoločných podnikov

               27.

               zdôrazňuje, že Komisia doteraz zriadila sedem spoločných podnikov podľa článku 187 Zmluvy o fungovaní Európskej únie; konštatuje, že šesť spoločných podnikov (IIL, ARTEMIS, ENIAC, Čisté nebo, FCH a ITER- F4E) pôsobí v oblasti výskumu v rámci GR RTD a GR INFSO Komisie a jeden, ktorého úlohou je vyvíjať nový systém riadenia letovej prevádzky (SESAR), pôsobí v oblasti dopravy a na jeho činnosť dohliada GR MOVE;

               28.

               konštatuje, že celková orientačná výška zdrojov potrebných pre spoločné podniky na obdobie ich existencie predstavuje 21 793 000 000 EUR;

               29.

               konštatuje, že celkový príspevok Únie potrebný pre spoločné podniky na obdobie ich existencie predstavuje 11 489 000 000 EUR;

               30.

               konštatuje, že celkový príspevok Únie do rozpočtu spoločných podnikov na rozpočtový rok 2010 predstavoval 505 000 000 EUR;

               31.

               vyzýva Komisiu, aby orgánu udeľujúcemu absolutórium každoročne poskytla konsolidované informácie o celkovom ročnom financovaní jednotlivých spoločných podnikov zo všeobecného rozpočtu Únie s cieľom zabezpečiť transparentnosť a jasnosť v súvislosti s použitím prostriedkov Únie a obnoviť dôveru európskych daňových poplatníkov;

               32.

               víta iniciatívu spoločného podniku ARTEMIS zahŕňať informácie o sledovaní a revízii prebiehajúcich projektov do svojej výročnej správy o činnosti; domnieva sa, že je to postup, ktorý by mali nasledovať ostatné spoločné podniky;

               33.

               pripomína, že spoločné podniky sú verejno-súkromné partnerstvá a že v dôsledku toho sa verejné a súkromné záujmy prelínajú; zastáva názor, že za týchto okolností by sa pravdepodobnosť konfliktu záujmov nemala prehliadať, ale naopak, treba ju náležite riešiť; vyzýva preto spoločné podniky, aby informovali orgán udeľujúci absolutórium o mechanizmoch overovania, ktoré sú zavedené v ich príslušných štruktúrach s cieľom umožniť náležité riadenie a prevenciu vzniku konfliktu záujmov;

               34.

               konštatuje, že so zjavnou výnimkou spoločného podniku pre ITER a rozvoj energie jadrovej syntézy sú spoločné podniky pomerne malými subjektmi a sú geograficky koncentrované; domnieva sa preto, že by mali spájať svoje zdroje, keď je to možné;

               35.

               vyzýva Dvor audítorov, aby orgánu udeľujúcemu absolutórium poskytol informácie nadväzujúce na pripomienky, ktoré vyslovil v prípade každého spoločného podniku v príslušnej správe o overení ročnej účtovnej závierky za rozpočtový rok 2011;

               36.

               vyzýva Dvor audítorov, aby v primeranej lehote predložil Európskemu parlamentu osobitnú správu o pridanej hodnote vytvorenia spoločných podnikov pre efektívne vykonávanie výskumu, technologického rozvoja a demonštračných programov v Únii; ďalej pripomína, že uvedená správa by mala zahŕňať posúdenie účinnosti zriadenia spoločných podnikov.

      (1)  Ú. v. EÚ C 368, 16.12.2011, s. 48.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 30, 4.2.2008, s. 21.

      (4)  Ú. v. ES L 357, 31.12.2002, s. 72.